Oficialusis leidinys L 015 , 21/01/1998 p. 0041 - 0042



Komisijos sprendimas 1998 m. sausio 8 d. pripažįstantis, kad kai kuriose trečiosiose šalyse ir kai kuriose trečiųjų šalių teritorijose nėra Xanthomonas campestris (visi štamai pavojingi citrusiniams), Cercospora angolensis Carv. et Mendes ir Guignardia citricarpa Kiely (visi štamai pavojingi citrusiniams) (98/83/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1976 m. gruodžio 21 d. Tarybos direktyvą 77/93/EEB dėl apsaugos nuo augalams arba augaliniams produktams kenksmingų medžiagų įvežimo į Bendriją ir jų išplitimo joje [1] su paskutiniais pakeitimais, padarytais Komisijos direktyva 97/14/EB [2], ypač į jos IV priedo A dalies I skirsnio 16 punkto 2, 3 ir 3a papunkčius, kadangi IV priedo A dalies I skirsnio 16 punkto 2, 3 ir 3a papunkčiuose yra nuoroda į Citrus L., Fortunella Swingle, Poncirus Raf. vaisius ir jų hibridus, kilusius trečiosiose šalyse, kuriose pasitaiko Xanthomonas campestris (visi štamai pavojingi citrusiniams), Cercospora angolensis Carv. et Mendes ir Guignardia citricarpa Kiely (visi štamai pavojingi citrusiniams); kadangi šias nuostatas reikėtų patvirtinti; kadangi vienas iš būdų tai padaryti – apibrėžti trečiąsias šalis, kuriose, kaip pripažinta, nėra Xanthomonas campestris (visi štamai pavojingi citrusiniams), Cercospora angolensis Carv. et Mendes ir Guignardia citricarpa Kiely (visi štamai pavojingi citrusiniams), ir trečiosiose šalyse, kuriose pasitaiko šių kenksmingų organizmų, nustatyti teritorijas, kuriose jų neaptinkama; kadangi apsvarsčius Europos ir Viduržemio jūros augalų apsaugos organizacijos ir "Žemės ūkio bei tarptautinio biologijos mokslų centro" pateiktą informaciją; kadangi šis sprendimas neprieštarauja vėlesnei informacijai apie tai, kad trečiosiose šalyse arba jų teritorijose pasitaikė vienas arba daugiau atitinkamų kenksmingų organizmų; kadangi Komisija turi užtikrinti, kad atitinkamos trečiosios šalys pateiktų visą padėčiai stebėti būtiną techninę informaciją; kadangi šiame sprendime numatyta priemonė atitinka Augalų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Šiuo dokumentu pareiškiama, kad toliau nurodytos trečiosios šalys yra pripažintos šalimis, kuriose nėra citrusiniams pavojingo Xanthomonas campestris: - visos citrusinius auginančios Europos–Viduržemio jūros regiono šalys, įskaitant Europą, Alžyrą, Kiprą, Egiptą, Izraelį, Libiją, Maltą, Maroką, Tunisą ir Turkiją, - Afrikoje: Pietų Afrika, Gambija, Gana, Gvinėja, Kenija, Sudanas, Svazilandas ir Zimbabvė, - Centrinėje bei Pietų Amerikoje ir Karibuose: Bahamų salos, Belizas, Čilė, Kolumbija, Kosta Rika, Kuba, Ekvadoras, Hondūras, Jamaika, Meksika, Nikaragva, Peru, Dominikos Respublika, Sent Lusija, Salvadoras, Surinamas ir Venesuela. 2 straipsnis Šiuo dokumentu pareiškiama, kad toliau nurodytos teritorijos yra pripažintos teritorijomis, kuriose nėra nė vieno iš citrusiniams pavojingų Xanthomonas campestris štamų: - Argentinoje: Katamarka, Jujuy, Salta ir Tukumanas, - Australijoje: Naujasis Pietų Velsas, Kvinslandas, Pietų Australija ir Viktorija, - Brazilijoje: Sanpaulas, išskyrus Presidente Prudente, - Jungtinėse Valstijose: Arizona, Kalifornija, Florida (išskyrus Dade ir Manatee apygardas), Guamas, Havajai, Luiziana, Šiaurės Marianų salos, Puerto Rikas, Amerikos Samoa, Teksasas ir Jungtinių Valstijų Mergelių salos, - visi Urugvajaus regionai, išskyrus Salto, Rivera ir Paysandu departamentus, River Chapicuy šiaurė. 3 straipsnis Šiuo dokumentu pareiškiama, kad toliau nurodytose trečiosiose šalyse yra pripažintos šalimis, kuriose nėra Cercospora angolensis Carv. et Mendes: - visos citrusinius auginančios Šiaurės, Centrinės ir Pietų Amerikos šalys, Karibai, Azija (išskyrus Jemeną), Europa ir Okeanija, - visos citrusinius auginančios Afrikos šalys, išskyrus Angolą, Kamerūną, Pietų Afrikos Respubliką, Kongo Demokratinę Respubliką, Gaboną, Gvinėją, Keniją, Mozambiką, Nigeriją, Ugandą, Zambiją ir Zimbabvę. 4 straipsnis Šiuo dokumentu pareiškiama, kad toliau nurodytos trečiosios šalys yra pripažintos šalimis, kuriose nėra jokių citrusiniams pavojingų Guignardia citricarpa Kiely štamų: - visos citrusinius auginančios Šiaurės, Centrinės ir Pietų Amerikos šalys, Karibai ir Europa, - visos citrusinius auginančios Azijos šalys, išskyrus Butaną, Kiniją, Indoneziją, Filipinus ir Taivanį, - visos citrusinius auginančios Afrikos šalys, išskyrus Pietų Afriką, Keniją, Mozambiką, Zambiją ir Zimbabvę, - visos citrusinius auginančios Okeanijos šalys, išskyrus Australiją, Naująją Zelandiją ir Vanuatu. 5 straipsnis Šiuo dokumentu pareiškiama, kad toliau nurodytos teritorijos yra pripažintos šalimis, kuriose nėra jokių citrusiniams pavojingų Guignardia citricarpa Kiely štamų: - Pietų Afrikoje: Vakarų iškyšulys, - Australijoje: Pietų Australija, Vakarų Australija ir Šiaurės Teritorija, - Kinijoje: visi rajonai, išskyrus Sichuan, Yunnan, Guangdong, Fujian ir Zhejiang. 6 straipsnis Šis sprendimas skirtas valstybėms narėms. Priimta Briuselyje, 1998 m. sausio 8 d. Komisijos vardu Franz Fischler Komisijos narys [1] OL L 26, 1977 1 31, p. 20. [2] OL L 87, 1997 4 2, p. 17. --------------------------------------------------